उत्तर प्रदेश में कोविड-19 के 4095 नए मामले, 4444 हुए ठीक, 80 मरीजों की मौत
पिछले कई दिनों की तरह गुरुवार को भी पिछले 24 घंटे में आई रिपोर्ट्स के मुताबिक कोरोना वायरस के संक्रमण से ठीक होने वाले लोगों की संख्या इसके संक्रमण की चपेट में आने वालों की संख्या से ज्यादा रही।
लखनऊ: कोरोना वायरस के खिलाफ लड़ाई के मोर्चे पर पिछले कुछ दिनों में थोड़ी राहत भरी खबरें सामने आई हैं। पिछले कई दिनों की तरह गुरुवार को भी पिछले 24 घंटे में आई रिपोर्ट्स के मुताबिक कोरोना वायरस के संक्रमण से ठीक होने वाले लोगों की संख्या इसके संक्रमण की चपेट में आने वालों की संख्या से ज्यादा रही। उत्तर प्रदेश के स्वास्थ्य विभाग द्वारा गुरुवार को जारी किए गए बुलेटिन के मुताबिक, सूबे में पिछले 24 घंटे में कोरोना वायरस से संक्रमण के कुल 4,095 नए मामले सामने आए।कुल आंकड़े अब 4 लाख के पारगुरुवार को सामने आए कोविड-19 के नए मामलों के साथ ही राज्य में इस घातक वायरस से संक्रमित होने वाले लोगों की कुल संख्या बढ़कर 4,03,101 हो गई है। स्वास्थ्य विभाग की ओर से जारी बुलेटिन के मुताबिक, उत्तर प्रदेश में पिछले 24 घंटे में कोरोना संक्रमण के चलते 80 और रोगियों की मौत होने के साथ ही मृतक संख्या बढ़कर 5,864 हो गई। वायरस के चलते अपनी जान गंवाने वाले रोगियों में से सबसे ज्यादा 10 मेरठ से हैं। इसके बाद कानपुर नगर के 9 तथा लखनऊ, बंदायू और रायबरेली के 6-6 रोगियों की वायरस के संक्रमण के चलते जान गई है।जांचों का आंकड़ा एक करोड़ से ज्यादाबुलेटिन के मुताबिक, कोरोना के नए मामलों में सर्वाधिक 596 रोगी लखनऊ के, 217 गौतमबुद्ध नगर, 202 गाजियाबाद और 201 रोगी प्रयागराज के शामिल हैं। इससे पहले अपर मुख्य सचिव अमित मोहन प्रसाद ने गुरुवार को बताया कि पिछले 24 घंटे में 4,444 रोगी ठीक हो चुके हैं जबकि इस दौरान 4,095 नये मामले सामने आये है। उन्होंने बताया कि प्रदेश में उपचाराधीन रोगियों की संख्या 50,378 है जबकि अब तक अस्पताल से 3,46,859 रोगी ठीक होकर छुट्टी पा चुके हैं। बुधवार को प्रदेश में एक लाख 64 हजार लोगों की जांच हुई और अब तक प्रदेश में एक करोड़ से अधिक जांच की जा चुकी हैं।